turjo4nis/wikipedia-bn-dump-20250701 huggingface dataset:
কুইন্টন ডি কক

কুইন্টন ডি কক (; জন্ম: ১৭ ডিসেম্বর, ১৯৯২) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। এছাড়াও তিনি ঘরোয়া ক্রিকেটে গটেং এবং হাইভেল্ড লায়ন্সের পক্ষ হয়ে খেলছেন। আন্তর্জাতিক পর্যায়ে দক্ষিণ আফ্রিকা দলে তিনি উইকেট-কিপার কাম ব্যাটসম্যান হিসেবে দায়িত্ব পালন করেন। এরপূর্বে তিনি অনূর্ধ্ব-১৯ দলে প্রতিনিধিত্ব করেছেন। ২০১৩ সালের ইন্ডিয়ান প্রিমিয়ার লিগে তিনি সানরাইজার্স হায়দরাবাদের সাথে চুক্তিবদ্ধ হয়েছেন। কিন্তু দলে তেমন কোন অবদান রাখতে পারেননি। ১৮ ফেব্রুয়ারি, ২০১৩ তারিখে দক্ষিণ আফ্রিকায় অনুষ্ঠিত টুয়েন্টি২০ আন্তর্জাতিকে ১২৬ রান করে দ্বিতীয় সর্বোচ্চ রান সংগ্রহকারীর তালিকায় অন্তর্ভুক্ত হন।

ক্রীড়া জীবন 
২১ ডিসেম্বর, ২০১২ তারিখে টুয়েন্টি২০ পর্যায়ে দক্ষিণ আফ্রিকা দলে সর্বপ্রথম অংশগ্রহণ করেন ডি কক। ঐ খেলায় দক্ষিণ আফ্রিকা নিউজিল্যান্ড দলকে মাত্র ৮৬ রানে অল-আউট করে। ফলে স্বাগতিক দক্ষিণ আফ্রিকা খুব সহজেই ৮ উইকেটের ব্যবধানে নিউজিল্যান্ডকে পরাভূত করে। অভিষেকেই চমক দেখান ডি কক। তিনি ২৩ বলে অপরাজিত ২৮ রান করেন। এছাড়াও উইকেট-রক্ষক হিসেবে দুইটি ক্যাচ গ্লাভসে বন্দী করেন।

একদিনের দলে অভিষিক্ত হন ১৯ জানুয়ারি, ২০১৩ তারিখে। দক্ষিণ আফ্রিকার পার্লের বোল্যান্ড পার্ক স্টেডিয়ামে অনুষ্ঠিত নিউজিল্যান্ড দলের বিরুদ্ধে তিনি অংশগ্রহণ করেন। জানা যায় যে, তিনি সাবেক অবসরপ্রাপ্ত দক্ষিণ আফ্রিকান উইকেট-কিপার ব্যাটসম্যান মার্ক বাউচারের কাছ থেকে প্রশিক্ষণ লাভ করেছিলেন ও উজ্জ্বীবিত হয়েছিলেন। তার অনুপস্থিতিতে ওডিআই সিরিজে নিউজিল্যান্ডের বিরুদ্ধে ডি কক স্থলাভিষিক্ত হন। অভিষেক সিরিজের দ্বিতীয় খেলা থেকেই তিনি গ্রেইম স্মিথের সাথে উদ্বোধনীতে ব্যাটিং করছেন।

ইন্ডিয়ান প্রিমিয়ার লিগ

আরও দেখুন 
 এবি ডি ভিলিয়ার্স
 দক্ষিণ আফ্রিকা জাতীয় ক্রিকেট দল
 ২০১৩-১৪ পাকিস্তান ক্রিকেট দলের দক্ষিণ আফ্রিকা সফর

তথ্যসূত্র

বহিঃসংযোগ 
 
 

দক্ষিণ আফ্রিকান ক্রিকেটার
১৯৯২-এ জন্ম
জীবিত ব্যক্তি
দক্ষিণ আফ্রিকান উইকেট-রক্ষক
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
দক্ষিণ আফ্রিকান শ্বেতাঙ্গ ব্যক্তি
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
মুম্বই ইন্ডিয়ান্সের ক্রিকেটার
লখনউ সুপার জায়ান্টসের ক্রিকেটার
বার্বাডোস রয়্যালসের ক্রিকেটার
ডারবান'স সুপার জায়ান্টসের ক্রিকেটার
জোহানেসবার্গ থেকে আগত ক্রিকেটার
উইকেট-রক্ষক
দক্ষিণ আফ্রিকার টেস্ট ক্রিকেটার
গটেংয়ের ক্রিকেটার
লায়ন্সের ক্রিকেটার
সানরাইজার্স হায়দ্রাবাদের ক্রিকেটার
দিল্লি ক্যাপিটালসের ক্রিকেটার
ইস্টার্নসের ক্রিকেটার
টাইটান্সের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
কেপ টাউন ব্লিৎজের ক্রিকেটার
নর্দার্নসের ক্রিকেটার
২০২৩ ক্রিকেট বিশ্বকাপের ক্রিকেটার
কলকাতা নাইট রাইডার্সের ক্রিকেটার
মেলবোর্ন রেনেগেডসের ক্রিকেটার
দক্ষিণ আফ্রিকার টেস্ট ক্রিকেট অধিনায়ক
স্গোম-পো-ত্শুল-খ্রিম্স-স্ন্যিং-পো

স্গোম-পো-ত্শুল-খ্রিম্স-স্ন্যিং-পো () (১১১৬-১১৬৯) দ্বাদশ শতাব্দীর একজন বিখ্যাত তিব্বতী বৌদ্ধ পণ্ডিত ছিলেন যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন।

জন্ম ও পরিবার 
স্গোম-পো-ত্শুল-খ্রিম্স-স্ন্যিং-পো ১১১৬ খ্রিষ্টাব্দে গ্ন্যাল-বোং-স্ন্যি () নামক স্থানে স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের জ্যৈষ্ঠ ভ্রাতা র্গ্যা-বা-সে-রের () ঔরসে ত্শে-ল্চাম () নামক মহিলার গর্ভে প্রথম সন্তান রূপে জন্মগ্রহণ করেন। তার তৃতীয় ভ্রাতা রোগ-ছুং পরবর্তীকালে স্গোম-ছুং-শেস-রাব-ব্যাং-ছুব নামে বিখ্যাত হন।

শিক্ষা 
তার দশ বছর বয়সে তার পিতা মাতা তাকে স্গাম-পো-পা-ব্সোদ-নাম্স-রিন-ছেনের নিকটে নিয়ে গেলে তিনি তাকে 'দ্জাম-গ্লিং-গ্রাগ্স-পা () নাম দেন। ষোল বছর বয়সে স্গাম-পো-পা-ব্সোদ-নাম্স-রিন-ছেন তাকে দীক্ষা দেন। কুড়ি বছর বয়সে তার নাম রাখা হয় ত্শুল-খ্রিম্স-স্ন্যিং-পো।

ধর্মীয় দ্বন্দ্বে ভূমিকা 
১১৫০ খ্রিষ্টাব্দে তিনি দ্বাগ্স-ল্হা-স্গাম-পো () নামক বৌদ্ধমঠের প্রধান লামা নির্বাচিত হন ও তিনি ঐ পদে উনিশ বছর ছিলেন। ১১৬০ খ্রিষ্টাব্দে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে লাসা শহরের তিব্বত সম্রাট স্রোং-ব্ত্সন-স্গাম-পো দ্বারা নির্মিত জোখাং সহ বিভিন্ন প্রাচীন বৌদ্ধমঠের ক্ষতি সাধিত হয়। ১১৬৬ খ্রিষ্টাব্দে স্গোম-পো-ত্শুল-খ্রিম্স-স্ন্যিং-পো এই সংঘর্ষের প্রতিরোধের ব্যাপারে মধ্যস্থতা করেন ও তার শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের দায়িত্ব দেন।

তথ্যসূত্র

আরো পড়ুন 
 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 463–465.

কাগ্যু
১১১৬-এ জন্ম
১১৬৯-এ মৃত্যু
তনুশ্রী চক্রবর্তী

তনুশ্রী চক্রবর্তী একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী

শৈশব ও শিক্ষা 

তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।

জীবন 

তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত উড়ো চিঠিতে অভিনয়ের মাধ্যমে জনপ্রিয় হন।

অভিনীত চলচ্চিত্র

রাজনৈতিক জীবন 
২০২১ সালের বিধানসভা নির্বাচনে বিজেপির প্রার্থী হয়ে তিনি ২১ হাজার ভোটের ব্যবধানে শ্যামপুরে আসনে হেরেছেন।

আরও দেখুন 
 দেব
 শ্রাবন্তী চট্টোপাধ্যায়
 পরমব্রত চট্টোপাধ্যায়
 আবীর চট্টোপাধ্যায়

তথ্যসূত্র

বহিঃসংযোগ 
 

১৯৮৪-এ জন্ম
জীবিত ব্যক্তি
বাংলা চলচ্চিত্র অভিনেত্রী
কলকাতার ব্যক্তি
বাঙালি মডেল
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেত্রী
বাঙালি নারী মডেল
হায়দ্রাবাদ, ভারতের নারী মডেল
কলকাতার অভিনেত্রী
২১শ শতাব্দীর ভারতীয় অভিনেত্রী
কলকাতার নারী মডেল
হায়দ্রাবাদ, ভারতের অভিনেত্রী
বাঙালি অভিনেত্রী
পশ্চিমবঙ্গের ভারতীয় জনতা পার্টির রাজনীতিবিদ
রোমিও (২০১১-এর চলচ্চিত্র)

রোমিও সুজিত মন্ডল পরিচালিত, দেব, শুভশ্রী গাঙ্গুলী, সব্যসাচী চক্রবর্তী, লাবণী সরকার পরিচালিত ২০১১ সালের একটি রোমান্টিক চলচ্চিত্র। সংগীত পরিচালক জিৎ গাঙ্গুলী এই চলচ্চিত্রের সংগীত পরিচালনা করেন। ৪ঠা নভেম্বর, ২০১১ সালে মুক্তিপ্রাপ্ত এই চলচ্চিত্রটি তেলুগু চলচ্চিত্র কিশোর কুমার পর্দাসনীর  কঁচেম ইস্টম, কঁচেম কষ্টম-এর পুননির্মান। এই চলচ্চিত্রটি সুপার হিট হয়। অভিনয় করেছিলেন সিদ্ধার্থ ও তামান্না ।

কাহিনি 
পূজা (শুভশ্রী গাঙ্গুলী) তার বাবা চ্যাটার্জীর (কৌশিক বন্দ্যোপাধ্যায়) স্নেহে বড় হয়। বাবার জন্য পূজা সবই করতে পারে। এক পর্যায়ে সে লেখাপড়ার জন্য কলকাতায় আসে। এখানে সে তার আঙ্কেল দিবাকর-এর (বিশ্বজিৎ চক্রবর্তী) বাসায় থাকে। আঙ্কেলের মেয়ে স্বাতীর একদল বন্ধু আছে। এরমধ্যে অন্যতম সিদ্ধার্থ (দেব)। সে সবকিছু নিয়েই মজা করে।

সিদ্ধার্থর অনেক মেয়েবন্ধু আছে। তার মুখে সর্বদাই হাসি থাকে। তাকে দেখে কেউ বুঝতে পারে না তার মা নন্দিনী (লাবণী সরকার) এবং বাবা অভিরাজ (সব্যসাচী চক্রবর্তী) আলাদা থাকে।

সিদ্ধার্থ ও পূজা একে অপরকে ভালবেসে ফেলে। পূজার বাবার কাছে এ কথা বললে সে বলে সিদ্ধার্থর কাছে সে মেয়েকে দিতে রাজি আছে। কিন্তু তার আগে তাদের বাবা-মাকে এক করতে হবে। পূজা তার বাবার মনে আঘাত দিয়ে পালিয়ে বিয়ে করবে না। অতঃপর তারা দুজনে এই চেষ্টা করতে লাগল। কিন্তু অনেক চেষ্টার পরেও তারা সক্ষম হয় না। এক পর্যায়ে সিদ্ধার্থ আর পূজার মধ্যে ঝগড়াও হয়। কিন্তু পরে সিদ্ধার্থ ঝগড়া মিটিয়ে নেয়।

অবশেষে অনেক চেষ্টার পর অভিরাজ নিজের ভুল বুঝতে পেরে নন্দিনীর কাছে ফিরে আসে। দুই পরিবার এই বিয়েতে সম্মত হয়।

অভিনয়ে 

 সিদ্ধার্থ রায় বা সিধু চরিত্রে দেব
 পূজা চ্যাটার্জী চরিত্রে শুভশ্রী গাঙ্গুলী
 অভিরাজ রায় চরিত্রে সব্যসাচী চক্রবর্তী
 নন্দিনী রায় চরিত্রে লাবণী সরকার
 দিবাকর চরিত্রে বিশ্বজিৎ চক্রবর্তী
 মি. চ্যাটার্জী চরিত্রে কৌশিক বন্দ্যোপাধ্যায়
 সিধুর বন্ধু চরিত্রে পার্থসারথী দেব

সংগীত 

এই চলচ্চিত্রের অ্যালবামে মোট ৬টি গান রয়েছে। সব কটিই জিৎ গাঙ্গুলীর সুর দেয়া। গান লিখেছেন প্রিয় চট্টোপাধ্যায়, চন্দ্রানী গঙ্গোপাধ্যায় ও প্রসেন

তথ্যসূত্র 

২০১১-এর চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
তেলুগু চলচ্চিত্রের বাংলা পুনর্নির্মাণ
বাংলা ভাষার ভারতীয় চলচ্চিত্র
জিৎ গাঙ্গুলী সুরারোপিত চলচ্চিত্র
২০১১-এর হাস্যরসাত্মক চলচ্চিত্র
পল ওয়াকার

পল উইলিয়াম ওয়াকার চতুর্থ (সেপ্টেম্বর ১২, ১৯৭৩ -  – নভেম্বর ৩০ ২০১৩) ছিলেন একজন মার্কিন চলচ্চিত্র অভিনেতা। তিনি ১৯৯৯ সালে ব্যবসা সফল চলচ্চিত্র ভার্সিটি ব্লুস-এ অভিনয়ের জন্য পরিচিত হয়ে ওঠেন এবং সম্ভবত: খ্যাতি অর্জন করেন ফাস্ট অ্যান্ড ফিউরিয়াস চলচ্চিত্রে "ব্রায়ান ও'কনার" চরিত্রে অভিনয়ের জন্য। তার অভিনীত অন্যান্য চলচ্চিত্রগুলো হচ্ছে এইট বিলো, ইনটু দি ব্লু, শি'জ অল দ্যাট, এবং টেকার্স। তাকে ন্যাশনাল জিওগ্রাফিক চ্যানেলের "এক্সপেডিশন গ্রেট হোয়াইট" সিরিজেও দেখা গেছে। ওয়াকার ৩০ নভেম্বর, ২০১৩ আরোহী হিসেবে এক গাড়ি দুর্ঘটনায় ভ্যালেন্সিয়া, সান্তা ক্লারিটা, ক্যালিফোর্নিয়া নিহত হন।

প্রাথমিক জীবন 
পল ওয়াকার ১৯৭৩ সালের ১২ সেপ্টেম্বর ক্যালিফোর্নিয়ার গ্ল্যান্ডেল শহরে জন্মগ্রহণ করেন। সে আইরিশ, ইংরেজ এবং জার্মান বংশদ্ভুত।

চলচ্চিত্রের তালিকা

মৃত্যু 
৩০ নভেম্বর তারিখে ওয়াকার এবং তার বন্ধু রজার রোডস্‌ ফিলিপাইনে হাইয়ান দুর্গতদের জন্য ওয়াকারের নিজস্ব সংস্থা ‘রিচ আউট ওয়ার্ল্ডওয়াইড’ একটি অনুষ্ঠানে থেকে ফিরে আসার সময় দুর্ঘটনায় আক্রান্ত হন। চালক নিয়ন্ত্রণ হারালে গাড়িটি রাস্তার পাশের লাইট পোস্ট ও গাছের সাথে আঘাত করে এবং তাতে আগুন ধরে যায়। লস এঞ্জেলস্‌-এর কাউন্ট্রি শেরিফ শাখা থেকে জানানো হয় যে, ঘটনাস্থলে দু'জনের মৃত্যু হয়েছে। পলের জনসংযোগ কর্মকর্তা অ্যামি ভ্যান আইডেন প্রথম এই খবর জানান।

তথ্যসূত্র

বহিঃসংযোগ 
 পল ওয়াকার ডটকম

১৯৭৩-এ জন্ম
২০১৩-এ মৃত্যু
মার্কিন খ্রিস্টান
ইংরেজ বংশোদ্ভূত মার্কিন ব্যক্তি
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
মার্কিন জনহিতৈষী
২০শ শতাব্দীর মার্কিন অভিনেতা
ক্যালিফোর্নিয়ার সমাজকর্মী
মার্কিন শিশু অভিনেতা
মার্কিন চলচ্চিত্র অভিনেতা
মার্কিন পুরুষ মডেল
মার্কিন সোপ অপেরা অভিনেতা
মার্কিন টেলিভিশন অভিনেতা
হলিউড হিলসের ফরেস্ট লন মেমোরিয়াল পার্কে সমাহিত
খ্রিস্টধর্মে ধর্মান্তরিত
মার্কিন যুক্তরাষ্ট্রে অগ্নিকাণ্ডে মৃত্যু
ক্যালিফোর্নিয়ার অভিনেতা
'জিগ-র্তেন-ম্গোন-পো-রিন-ছেন-দ্পাল

'জিগ-র্তেন-ম্গোন-পো-রিন-ছেন-দ্পাল () (১১৪৩-১২১৭) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

প্রথম জীবন 
'জিগ-র্তেন-ম্গোন-পো-রিন-ছেন-দ্পাল তিব্বতের খাম্স অঞ্চলের ত্শু-ঙ্গু শহরে স্ক্যু-রা পরিবারগোষ্ঠীতে ১১৪৩ খ্রিষ্টাব্দে জন্মগ্রহণ করেন। জন্মের পরে তার নাম রাখা হয় দ্বাল-'বার-থার ()। পরবর্তীকালে তার নাম পরিবর্তন করে ব্ত্সুন-পা-স্ক্যাব্স () রাখা হয়। পনেরো বছর বয়সে তার পিতা ও তার পরের বছর তার মাতার মৃত্যু হলে ব্ত্সুন-পা-স্ক্যাব্স প্রতিবেশিদের বাড়িতে পুঁথি পড়ে উপার্জন করে বহু কষ্টে জীবনধারণ করতেন।

শিক্ষা 

পঁচিশ বছর বয়সে তিনি ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে তার নিকটে বোধিচিত্ত ও মহামুদ্রা সম্বন্ধে জ্ঞানলাভ করেন। এরপর ফাগ-মো-গ্রু-পা-র্দো-র্জে-র্গ্যাল-পোর উপদেশে তিনি বোধিসত্ত্ব শপথ]] গ্রহণ করেন। ফাগ-মো-গ্রু-পা-র্দো-র্জে-র্গ্যাল-পোর মৃত্যুর পরে তিনি ত্সি-লুং-পা নামক এক পন্ডিতের নিকট মার্গফল বা লাম-'ব্রাস () সম্বন্ধে শিক্ষালাভ করেন। এরপর তিনি দ্ব্যে-ছুং নামক স্থানে পাঁচ বছর সাধনা করেন। এই সময় তিনি কুষ্ঠ রোগে আক্রান্ত হন। পঁয়ত্রিশ বছর বয়সে তিনি বৌদ্ধ ভিক্ষুতে পরিণত হন।

পরবর্তী জীবন ও রচনা 
১১৭৯ খ্রিষ্টাব্দে তিনি 'ব্রি-কুং বৌদ্ধবিহার স্থাপন করে 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠা করেন। মহামুদ্রা সংক্রান্ত তার শিক্ষা ফ্যাং-ছেন-ল্ঙ্গা-ল্দান () নামক গ্রন্থে লিপিবদ্ধ রয়েছে। এছাড়াও দ্গোংস-গ্চিগ () এবং থেগ-ছেন-ব্স্তান-পা'ই-স্ন্যিং-পো () নামক গ্রন্থে তার দর্শন ও শিক্ষা সম্বন্ধে লেখা রয়েছে।

তথ্যসূত্র

আরো পড়ুন 
 Liu Kuo-wei. 2001.'Jig rten mgon po and the Single Intention (dgongs gcig): His View on Bodhisattva Vow and Its Influence on Medieval Tibetan Buddhism. Doctoral dissertation, Harvard University.
 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 596–601.
 Sobisch, Jan-Ulrich. 2202. Three-Vow Theories in Tibetan Buddhism. Wiesbaden: Verlag, pp. 329–35.
 Sperling, Elliot. 1987. "Some Notes on the Early 'Bri-gung-pa Sgom-pa." Journal of the Tibet Society, pp. 33–56.

১১৪৩-এ জন্ম
১২১৭-এ মৃত্যু
দ্রিকুং কাগ্যু
গ্লিং-রাস-পা-পে-মা-র্দো-র্জে

গ্লিং-রাস-পা-পে-মা-র্দো-র্জে () (১১২৮-১১৮৮) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

প্রথম জীবন 
গ্লিং-রাস-পা-পে-মা-র্দো-র্জে ১১২৮ খ্রিষ্টাব্দে তিব্বতের স্ম্যাং-স্তোদ অঞ্চলে গ্লিং-স্মাদ পরিবারগোষ্ঠীতে জন্মগ্রহণ করেন। শৈশবে তিনি তার চিকিৎসক পিতার নিকটে চিকিৎসাশাস্ত্র সম্বন্ধে শিক্ষা নেওয়া শুরু করলেও মাত্র বারো বছর বয়সে তার পিতার মৃত্যু হলে এই শিক্ষালাভ থেকে তাকে বিরত হতে হয়। ষোল বছর বয়সে তিনি বৌদ্ধ ভিক্ষুতে পরিণত হয়ে তিনি র্ন্যিং মা তত্ত্ব সম্বন্ধে শিক্ষালাভ করেন। কিন্তু কয়েকদিন পরে জো-মো-স্মান-মো () নামক এক মহিলাকে বিবাহ করে তিনি সন্ন্যাসধর্ম থেকে পিছু হটেন।

শিক্ষা 
গ্লিং-রাস-পা-পে-মা-র্দো-র্জে এবং তার স্ত্রী জো-মো-স্মান-মো দুজনে খ্যুং-ত্শাং-পা-য়ে-শেস-ব্লা-মা () নামক বৌদ্ধ পণ্ডিতের নিকট রাস-ছুং-স্ন্যান-র্গ্যুদ () সম্বন্ধে শিক্ষালাভ করেন। সায়ত্রিশ বছর বয়সে গ্লিং-রাস-পা-পে-মা-র্দো-র্জে বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষাগ্রহণ করেন।

তথ্যসূত্র

আরো পড়ুন 
 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 659–664.
 Martin, Dan. 1979. “Gling-ras-pa and the Founding of the 'Brug-pa School.” The Tibet Society Bulletin, vol. 13 (June), pp. 56–69.
 Miller, W. Blythe. 2005. “The Vagrant Poet and the Reluctant Scholar: A Study of the Balance of Iconoclasm and Civility in the Biographical Accounts of Two Founders of the 'Brug pa Bka' brgyud Lineages” Journal of the International Association of Buddhist Studies, vol. 28, no. 2, pp. 369–410.

১১২৮-এ জন্ম
১১৮৮-এ মৃত্যু
দ্রুকপা কাগ্যু
তোরিচেল্লির সমীকরণ

তোরিচেল্লির সমীকরণ চিরায়ত বলবিদ্যার একটি সমীকরণ বিশেষ। এই সমীকরণের মাধ্যমে সময়কাল অজ্ঞাত থাকলেও সমত্বরণে গতিশীল কোন বস্তুর অন্তিম গতিবেগ নির্ধারণ করা যায়। এই সমীকরণটি নির্ণয় করেন সপ্তদশ শতাব্দীর পদার্থবিদ ইভাঞ্জেলিস্তা তোরিচেল্লি।

সমীকরণ 

ধরা যাক, কোন বস্তুর প্রারম্ভিক গতিবেগ । ঐ বস্তু  সময়ে  ত্বরণ লাভ করে  অন্তিম গতিবেগে পৌছলে, গতিসূত্রানুসারে

উভয়পক্ষের বর্গ করলে,

 সময়ে ঐ বস্তুর সরণ  হলে, গতিসূত্রানুসারে,

বা, 

 এর মান প্রথম সমীকরণে বসিয়ে তোরিচেল্লির সমীকরণ পাওয়া যায়, 
 
বা, 
বা, 
বা, 

চিরায়ত বলবিজ্ঞান
সমীকরণ
ওবায়দুল্লাহ আল ওবায়দী সোহরাওয়ার্দী

ওবায়দুল্লাহ আল ওবায়দী সোহরাওয়ার্দী (১৮৩২ - ৯ ফেব্রুয়ারি ১৮৮৫) ছিলেন একজন ব্রিটিশ ভারতের বাংলার একজন শিক্ষাবিদ, সমাজ সংস্কারক, লেখক। সমাজ সংস্কারক সৈয়দ আমির আলি ছিলেন তার ছাত্র।

প্রারম্ভিক জীবন 
ওবায়দুল্লাহ আল ওবায়দী ১৮৩২ সালে বেঙ্গল প্রেসিডেন্সির মেদিনীপুর জেলার চিতওয়া গ্রামের সুপরিচিত সোহরাওয়ার্দী‌ পরিবারে জন্মগ্রহণ করেন। পারিবারিক ঐতিহ্য অনুযায়ী তিনি বাড়িতে আরবি ও ফারসি ভাষা শেখেন। নিজ চেষ্টায় তিনি ইংরেজি ভাষা শিখেছিলেন। তিনি কলকাতা মাদ্রাসা থেকে ১৮৫৭ সালে ফাইনাল সেন্ট্রাল পরীক্ষায় উত্তীর্ণ হন।

কর্মজীবন 
কর্মজীবনের শুরুতে তিনি কলকাতায় টিপু সুলতানের পৌত্র শাহজাদা জালালউদ্দিনের অধীনে চাকরি নেন। এরপর গভর্নর জেনারেলের আইনসভার অনুবাদ বিভাগে মুনশি হিসেবে যোগ দেন। ১৮৬৫ সালে হুগলি মুহসিন কলেজে অ্যাংলো-আরবি বিভাগে অধ্যাপক হিসেবে যোগ দেন। এখানে সৈয়দ আমির আলি তার ছাত্র ছিলেন। ১৮৭৪ সালে তিনি মোহসীনিয়া মাদ্রাসার (ঢাকা মাদ্রাসা) প্রথম সুপারিন্টেনডেন্ট নিযুক্ত হন এবং আমৃত্যু এই পদে বহাল থাকেন। তিনি আলিগড়ে স্থাপিত মোহামেডান অ্যাংলো-ওরিয়েন্টাল কলেজের পরিচালনা কমিটির সদস্য ছিলেন।

সংগঠন 
তিনি নবাব আবদুল লতিফ ও সৈয়দ আহমদ খানের চিন্তানুসারী ছিলেন। মোহামেডান লিটারেরি সোসাইটি, সেন্ট্রাল ন্যাশনাল মোহামেডান এসোসিয়েশন, বেঙ্গল সোশ্যাল সায়েন্স এসোসিয়েশনসহ বিভিন্ন সংগঠনের সাথে তিনি জড়িত ছিলেন। তিনি ১৮৭৯ সালে সমাজ সম্মিলনী নামে একটি সংগঠন স্থাপন করেছিলেন। ১৮৮৩ সালে গঠিত ঢাকা মুসলমান সুহৃদ সম্মিলনী তার অনুসারীরা প্রতিষ্ঠা করেছিলেন। তিনি এই সংগঠন প্রতিষ্ঠায় উৎসাহ দেন।

রচনাবলী 
তিনি একজন বহুভাষায় পারদর্শী পণ্ডিত ছিলেন। আরবি, ফারসি, উর্দু ও ইংরেজিতে তার একাধিক মৌলিক ও অনুবাদ গ্রন্থ রয়েছে। এর মধ্যে রয়েছে উর্দু দিওয়ান (১৮৮০), ফারসি দিওয়ান (১৮৮৬), ফারসি ব্যাকরণ দস্তর-ই-পার্সি আমুজ, আরবি ব্যাকরণ লুববুল আরব, উর্দু ব্যাকরণ মিফতাহুল আদাব, ফারসিতে রচিত পদার্থবিদ্যা বিষয়ক দবিস্তান-ই-দানিশ আমুস, ফারসিতে রচিত ছন্দ ও অলঙ্কার বিষয়ক দস্তর-ই-ফারসি-আমুস, ফারসিতে রচিত আত্মজীবনী দস্তান-ই-ইবরাতবার, মোহামেডান এডুকেশন ইন বেঙ্গল (১৮৬৭)।

১৮৬৭ সালে সৈয়দ আমির আলির সহায়তায় তিনি সৈয়দ কেরামত আলি রচিত মখজুল উলুম গ্রন্থটি তিনি এ ট্রিটিজ অন দ্য সায়েন্স শিরোনামে ইংরেজিতে অনুবাদ করেন। রামমোহন রায়ের লেখা তুহফাতুল মুওয়াহেদীন গ্রন্থ ১৮৮৪ সালে তিনি ইংরেজিতে অনুবাদ করেছিলেন।

সম্মাননা ও স্মরণ 
জ্ঞান, শিক্ষা ও সমাজের ক্ষেত্রে তার অবদানের জন্য ব্রিটিশ সরকার তাকে বাহার-উল-উলুম (জ্ঞানের সাগর) খেতাব প্রদান করে। তার প্রতি সম্মান হিসেবে আচার্য হরিনাথ দে তার একটি তেলচিত্র অঙ্কন করেছিলেন। ঢাকা বিশ্ববিদ্যালয়ে তার নামে বাহার-উ-উলুম ওবায়দী সোহরাওয়ার্দী‌ পদক প্রবর্তন করা হয়েছে।

ব্যক্তিগত জীবন 
তার বড় ছেলে আবদুল্লাহ আল মামুন সোহরাওয়ার্দী শিক্ষাক্ষেত্রে খ্যাতি অর্জন করেছিলেন। তার আরেক ছেলে হাসান সোহরাওয়ার্দী ছিলেন একজন খ্যাতনামা রাজনীতিবিদ। তার মেয়ে খুসিস্তা আখতার বানু উর্দু সাহিত্যের একজন কবি ছিলেন। হোসেন শহীদ সোহরাওয়ার্দী‌ তার দৌহিত্র ছিলেন।

মৃত্যু 
ওবায়দুল্লাহ আল ওবায়দী সোহরাওয়ার্দী‌ ১৮৮৫ সালের ৯ ফেব্রুয়ারি ঢাকায় মৃত্যুবরণ করেন।

তথ্যসূত্র 

১৮৩২-এ জন্ম
১৮৮৫-এ মৃত্যু
ইসলামি চিন্তাবিদ
বাঙালি শিক্ষাবিদ
মাদ্রাসা-ই আলিয়া, কলকাতার প্রাক্তন শিক্ষার্থী
হুগলী মহসিন কলেজের শিক্ষক
ঢাকা মোহসিনীয়া মাদ্রাসার প্রাক্তন শিক্ষক
বাঙালি লেখক
সোহরাওয়ার্দী পরিবার
বাঙালি আলেম
১৯শ শতাব্দীর বাঙালি
কলকাতা বিশ্ববিদ্যালয়ের শিক্ষক
মেদিনীপুরের ব্যক্তি
আসআদ মাদানি

সাইয়্যেদ আসআদ মাদানি (এপ্রিল ২৭, ১৯২৮ খ্রিষ্টাব্দ-ফেব্রুয়ারি ৬, ২০০৬ খ্রিষ্টাব্দ) (হিন্দি: सय्यद असद मदनी , উর্দু: سید اسعد مدنے ) ছিলেন একজন ভারতীয় দেওবন্দি আলেম, রাজনীতিবিদ এবং ইসলামি ব্যক্তিত্ব। তিনি জমিয়তে উলামায়ে হিন্দের প্রেসিডেন্ট ছিলেন। এছাড়াও তিনি দারুল উলুম দেওবন্দের শাইখুল হাদীস এবং নির্বাহী পরিষদের (মজলিসে শূরা) সদস্য ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে ভারতের মুসলমান সমাজে বাংলাদেশের স্বাধীনতার পক্ষে প্রবল জনমত গঠনের কাজ করেন মাওলানা আসআদ মাদানি। এর স্বীকৃতিস্বরূপ ২০১৩ খ্রিস্টাব্দে বাংলাদেশ সরকার তাকে মরণোত্তর বাংলাদেশ মুক্তিযোদ্ধা মৈত্রী সম্মাননায় ভূষিত করে। দক্ষিণ আফ্রিকায় দেওবন্দ আন্দোলনের প্রসারে তার ভূমিকা রয়েছে।

তথ্যসূত্র

আরও দেখুন 
 দেওবন্দি ব্যক্তিত্বের তালিকা

গ্রন্থপঞ্জি 
 
 
 
 মুক্তিযুদ্ধের এক বিদেশি বন্ধুর কথা

ইসলামি ব্যক্তিত্ব
মুসলিম ধর্ম প্রচারক
মুসলিম পণ্ডিত
মুসলিম রাজনীতিবিদ
দেওবন্দি ব্যক্তি
২০০৬-এ মৃত্যু
হুসাইন আহমদ মাদানির শিষ্য
জমিয়ত উলামায়ে হিন্দের সভাপতি
জমিয়ত উলামায়ে হিন্দের সাধারণ সম্পাদক
মাজারে কাসেমিতে সমাধিস্থ
২০শ শতাব্দীর ইসলামের মুসলিম পণ্ডিত
ভারতীয় সুন্নি মুসলিম পণ্ডিত
১৯২৮-এ জন্ম
দেওবন্দের ব্যক্তি
ভারতীয় ধর্মীয় নেতা
উত্তরপ্রদেশের রাজ্যসভা সদস্য
রুশ (দ্ব্যর্থতা নিরসন)

রুশ বলতে রাশিয়া সম্পর্কিত যে কোন কিছু বোঝায়, তন্মধ্যে:
রুশ জাতি (русские, রুস্কিয়ে), পূর্ব স্লাভিক মানুষের একটি জাতিগত গোষ্ঠী, প্রাথমিকভাবে রাশিয়া এবং প্রতিবেশী দেশে বসবাসরত
রুশুফোনি, রুশ-ভাষী মানুষ
রুশ ভাষা, সবচেয়ে বহুল প্রচলিত স্লাভিক কথ্যভাষা
রুশ বর্ণমালা
রুশ রন্ধনশৈলী

রুশ বলতে এছাড়াও উল্লেখ করা যেতে পারে:
সোভিয়েত জাতি (অনানুষ্ঠানিকভাবে)
দ্যা রাশিয়ানস, হেড্রিক স্মিথ-এর বই

আরও দেখুন 
রাশিয়া (দ্ব্যর্থতা নিরসন)
সোভিয়েত (দ্ব্যর্থতা নিরসন)
ফরাসি (দ্ব্যর্থতা নিরসন)

ফরাসি বলতে ফ্রান্স সম্পর্কিত বা ফ্রান্স থেকে উৎপন্ন যে কোনো কিছু বোঝানো যেতে পারে।

ফ্রান্স
 ফরাসি ভাষা, একটি রোমান্স ভাষা
 ফরাসি উপভাষা, ফরাসি ভাষার রূপভেদ
 ফরাসি জাতি, একটি জাতিগত গোষ্ঠী
 ফরাসি রন্ধনপ্রণালী, ঐতিহ্যগত খাবার
 ফরাসি লোকসাহিত্য, ফ্রান্সের গোউল, ফ্র্যাঙ্কস, নর্মান, ব্রেটন, অসিটান, এবং অন্যান্য মানুষের লোকসাহিত্য।
 ফরাসি পুরাণ, সনাতন ধর্ম

অন্যান্য ব্যবহার
 ফরাসি (উপনাম), উপনাম অনুযায়ী নির্দিষ্ট ব্যক্তিবর্গের একটি তালিকা
 ফরাসি প্রতিরক্ষা, দাবার একটি উদ্বোধনী চাল
 ফরাসি ওপেন, চারটি প্রধান টেনিস প্রতিযোগিতায় একটি

আরও দেখুন
 ফ্রেঞ্চ ফ্রাই, আলু ভাজি
 ফ্রেঞ্চ কিস, জিভ দ্বারা চুম্বন
কুঞ্জলাল নাগ

অধ্যক্ষ কুঞ্জলাল নাগ (১৮৫৮ - ১৯২৪) ছিলেন বাংলাদেশের একজন বিশিষ্ট শিক্ষাবিদ এবং সাংস্কৃতিক ব্যক্তিত্ব। তিনি ঢাকা কলেজ এবং জগন্নাথ কলেজের অধ্যক্ষ ছিলেন।

রচনাবলী 
 'বিল্বমঙ্গল' (১৮৮৮) - নাটক

আরও দেখুন 
 ইলিশিয়াম থিয়েটার

তথ্যসূত্র

বহিঃসংযোগ 

১৮৫৮-এ জন্ম
১৯২৪-এ মৃত্যু
বাঙালি শিক্ষাবিদ
জগন্নাথ কলেজের অধ্যক্ষ
গ্রনোবল

গ্রনোবল (; ), ফ্রেঞ্চ আল্পসের পাদদেশে অবস্থিত দক্ষিণ-পূর্ব ফ্রান্সের একটি শহর, যেখানে দ্রাক নদীটি ইজের নদীর সাথে যুক্ত হয়। গ্রনোবল ইজের বিভাগের রাজধানী, শহরটি ফ্রান্সের রোন-আল্পস্ অঞ্চলে অবস্থিত।

তথ্যসূত্র

বহিঃসংযোগ 

 
 Grenoble Chamber of Commerce and Industry 
 Grenoble City website 
 Official tourism office of Grenoble
 Semitag – Transports de l'agglomération grenobloise  
 Comptable Grenoble le site spécialisé pour l'agglomération grenobloise 
 Remembering Grenoble Photography Exposition  

 
ইজেরের কমিউনসমূহ
লিবারেশনের কম্প্যানিয়ন
ফ্রান্সের জেলা
ফ্রান্সের শহর
ইলিশিয়াম থিয়েটার

ইলিশিয়াম থিয়েটার ১৮৮৮ সালে ঢাকায় প্রতিষ্ঠিত একটি নাট্যদল। বাংলাপিডিয়া হতে প্রাপ্ত তথ্যমতে এটিই বাংলাদেশে প্রতিষ্ঠিত প্রথম নাট্যদল।

ইতিহাস 
উনিশ শতকের দ্বিতীয়ার্ধে গঠিত এই দলের প্রতিষ্ঠাতা ছিলেন কৃষ্ণকিশোর বসাক এবং জগন্নাথ কলেজের অধ্যক্ষ কুঞ্জলাল নাগ ছিলেন এই দলটির পরিচালক। দীনবন্ধু মিত্র রচিত "নীলদর্পণ" নাটক মঞ্চস্থ করায় ইংরেজ সরকার নাটকের বিশেষ কিছু অংশের অভিনয় সম্পর্কে আপত্তি জানায় এবং অভিনয় নিয়ন্ত্রণ আইন প্রয়োগ করে এই নাটকটির অভিনয় বন্ধ করে দেয়; ফলে কালক্রমে এই নাট্যদলটি ভেঙে যায়।

আরও দেখুন 
 দীনবন্ধু মিত্র
 নীলদর্পণ
 কুঞ্জলাল নাগ

তথ্যসূত্র

বহিঃসংযোগ 
 ইলিশিয়াম থিয়েটার

১৮৮৮-এ প্রতিষ্ঠিত
বাঙালি মঞ্চ নাট্যগোষ্ঠী
নাটক
বাংলাদেশের নাট্যশালা কোম্পানি
চংলং জেলা

চংলং জেলা হল ভারতের অরুণাচল প্রদেশ রাজ্যের একটি জেলা। এই জেলা লোহিত জেলার দক্ষিণে ও তিরপ জেলার উত্তরে অবস্থিত। ১৯৮৭ সালের ১৪ নভেম্বর তিরপ জেলাকে দ্বিখণ্ডিত করে এই জেলা গঠিত হয়েছিল। ২০১১ সালের জনগণনা অনুসারে, এই জেলা অরুণাচল প্রদেশের ১৬টি জেলার মধ্যে দ্বিতীয় সর্বাধিক জনবহুল জেলা (পাপুম পারে জেলার পরেই)।

ভূগোল 
চংলং জেলার আয়তন , এই আয়তন ইন্দোনেশিয়ার লম্বক দ্বীপের প্রায় সমান।

চংলং জেলায় বৃষ্টিপাতের পরিমাণ বেশি। এই অঞ্চলে প্রচুর বন্যপ্রাণী দেখা যায়। জেলায় সমতল ও উচ্চভূমি দুইই আছে। সমতলের বেশিরভাগই দিহিং উপত্যকার অংশ। এখানে মাঝেমধ্যেই বন্যা হয়। নামদাফা জাতীয় উদ্যান এই জেলায় অবস্থিত।

অর্থনীতি 
দিহিং শহর জেলার প্রধান মৎস্য উৎপাদন কেন্দ্র। তিনসুকিয়া, দুমদুমা, ডিগবই ও ডিব্রুগড় শহরে এখানকার মিষ্টি জলের মাছের যথেষ্ট চাহিদা আছে।

প্রশাসনিক বিভাগ 
অরুণাচল প্রদেশ বিধানসভার ৫টি আসন এই জেলায় অবস্থিত: বরদুমসা, মিয়াও, নামপং, চংলং দক্ষিণ ও চংলং উত্তর। এগুলি সবই অরুণাচল পূর্ব লোকসভা কেন্দ্রের অংশ।

চংলং জেলা চারটি মহকুমায় বিভক্ত: চংলং, মিয়াও, জয়রামপুর ও বরদুমসা।

পরিবহন 
এই জেলার রাস্তাঘাটের অবস্থা ভাল নয়। অয়েল ইন্ডিয়া নির্মিত রাস্তাটিই এখানকার প্রধান সড়কপথ।

জনপরিসংখ্যান 
২০১১ সালের জনগণনা অনুসারে, চংলং জেলার জনসংখ্যা ১৪৭,৯৫১। roughly equal to the nation of Saint Lucia. জনসংখ্যার হিসেবে এই জেলার স্থান ভারতের ৬৪০টি জেলার মধ্যে ৫৯৮তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৯৬%। জেলার লিঙ্গানুপাতের হার প্রতি ১০০০ জন পুরুষে ৯১৪ জন নারী। জেলার সাক্ষরতার হার ৬১.৯%।

তুতসা, তাংসা, নোকট, চাকমা, সিংফো ও লিসু উপজাতির মানুষেরা এই জেলার প্রধান অধিবাসী। এছাড়া কিছু তিব্বতি জাতির মানুষও বাস করেন। হাজং ও বোড়ো উপজাতির মানুষও এখানে দেখা যায়।

ভাষা 
জেলার প্রায় ৩০,০০০ মানুষ বিপন্ন সিনো-তিব্বতীয় ভাষায় কথা বলেন। এঁরা মূলত জেলার দক্ষি-পূর্বাঞ্চলে বাস করেন।

পর্যটন 
জয়রামপুরের দ্বিতীয় বিশ্বযুদ্ধের কবরখানা এবং ভারত-মায়ানমার সীমান্তের সীমান্তশহর নামপং ও পাংসাউ গিরিপথ জেলার প্রধান দ্রষ্টব্য স্থল। এছাড়া বরদুমসার তিয়াস ও সিংফো উপজাতির সংস্কৃতিও পর্যটকদের অন্যতম আকর্ষণ। মিয়াও শহরের কাছে নামদাফা ব্যাঘ্র প্রকল্প রয়েছে।

পাদটীকা

বহিঃসংযোগ 

 Official web site of Changlang District
  List of places in Changlang

অরুণাচল প্রদেশের জেলা
চংলং জেলা
১৯৮৭-এ অরুণাচল প্রদেশে প্রতিষ্ঠিত
ভারতের সংখ্যালঘু ঘনীভূত জেলা
মুয়াযযিন

‌‌‌

মুয়াযযিন / মুয়াজ্জিন (; , , , ), হলেন সেই ব্যক্তি যিনি নামাজের সময় হলে জামাতে অংশগ্রহণের আহ্বান জানিয়ে মসজিদ থেকে উচ্চস্বরে আযান দিয়ে থাকেন। এছাড়া জামাতে নামাজ আদায়ের ক্ষেত্রে তিনিই ইক্বামাহ্‌ দিয়ে থাকেন।

আরও দেখুন 
 আযান
 নামাজ
 মসজিদ
 ইক্বামাহ্‌

তথ্যসূত্র

বহিঃসংযোগ 

 "Cairo to use computerised call to prayer after complaints over tuneless muezzin", 13 Aug 2010
 "Muslim preachers given call-to-prayer singing lessons", 11 May 2010

মুয়াযযিন
ইসলামি পরিভাষা
অঞ্জো জেলা

অঞ্জো জেলা হল ভারতের অরুণাচল প্রদেশ রাজ্যের একটি জেলা। ২০০৪ সালের ১৬ ফেব্রুয়ারি অরুণাচল প্রদেশ জেলা পুনর্গঠন সংশোধনী বিলের অধীনে লোহিত জেলা ভেঙে এই জেলা গঠিত হয়। এই জেলার উত্তর সীমান্তে গণচীন। হাওয়াই এই জেলার সদর শহর। এই শহর ব্রহ্মপুত্র নদের উপনদী লোহিত নদের তীরে সমুদ্রপৃষ্ঠ থেকে ১২৯৬ মিটার উচ্চতায় অবস্থিত। এটিই ভারতের পূর্বতম জেলা।
এই জেলার পূর্বতম অঞ্চলটি হল ডং গ্রাম।

অঞ্জো জেলা ভারতের ৬৪০টি জেলার মধ্যে দ্বিতীয় সর্বনিম্ন জনবহুল জেলা।

ভূগোল 
লোহিত, লাম, টিডিং, দলাই, ক্রোতি, দিচু, লাতি, ক্লুং, দাভ, তেলুয়া, আমপানি ও সারতি হল এই জেলার প্রধান নদনদী।

অর্থনীতি 
ভুট্টা, ধান, বিন, ছোটো এলাচ, কমলালেবু, নাশপাতি, কুল ও আপেল এই জেলার প্রধান কৃষিজ ফসল।

বিভাগ 
অরুণাচল প্রদেশের হায়ুলিয়াং বিধানসভা কেন্দ্রটি এই জেলার একমাত্র বিধানসভা কেন্দ্র। এটি অরুণাচল পূর্ব লোকসভা কেন্দ্রের অংশ।

জনপরিসংখ্যান 
২০১১ সালের জনগণনা অনুসারে, এই জেলার জনসংখ্যা ২১,০৮৯। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩৯তম। জেলার জনঘনত্ব  । ২০০১-২০১১ দশকে জনসংখ্যা বৃদ্ধির হার ১৩.৭৭%। জেলার লিঙ্গানুপাতের হার প্রতি ১০০০ জন পুরুষে ৮০৫ জন নারী। জেলার সাক্ষরতার হার ৫৯.৪%.

উপজাতি 
মিশমি ও জাখরিং উপজাতি (আগেকার নাম মেয়োর) এই জেলার প্রধান উপজাতি গোষ্ঠী।

পাদটীকা

বহিঃসংযোগ 

 Anjaw District
  List of places in Anjaw

 
অরুণাচল প্রদেশের জেলা
২০০৪-এ অরুণাচল প্রদেশে প্রতিষ্ঠিত
২০০৪-এ প্রতিষ্ঠিত রাষ্ট্র ও অঞ্চল